తెలంగాణలో మహిళా తహసీల్దార్ దారుణహత్య WATCH LIVE TV
బెస్ట్‌ రికార్డుకి అడుగు దూరంలో కోహ్లి..!
శ్రీలంకతో సిరీస్‌లో మళ్లీ పరుగుల వేటని మొదలెట్టిన భారత్ కెప్టెన్ విరాట్ కోహ్లి ఈ ఏడాది బెస్ట్ స్కోరర్ రికార్డ్‌కి అడుగు దూరంలో ఉన్నాడు.
TNN | Updated:
Aug 22, 2017, 03:38PM IST
శ్రీలంకతో సిరీస్&zwnj;లో మళ్లీ పరుగుల వేటని మొదలెట్టిన భారత్ కెప్టెన్ విరాట్ కోహ్లి ఈ ఏడాది బెస్ట్ స్కోరర్ రికార్డ్&zwnj;కి అడుగు దూరంలో ఉన్నాడు. దంబుల్లా వేదికగా ఆదివారం ముగిసిన తొలి వన్డేలో ఓపెనర్ శిఖర్ ధావన్&zwnj; శతకంతో పాటు కోహ్లి 82 పరుగులతో అజేయంగా నిలిచి భారత్&zwnj;ని 9 వికెట్ల తేడాతో గెలిపించిన విషయం తెలిసిందే. వీరిద్దరూ రెండో వికెట్&zwnj;కి 192 పరుగుల అజేయ భాగస్వామ్యం నెలకొల్పడంతో భారత్ 217 పరుగుల లక్ష్యాన్ని కేవలం 28.5 ఓవర్లలోనే అలవోకగా ఛేదించేసింది.
ఈ ఏడాది ఇప్పటి వరకు వన్డేల్లో దక్షిణాఫ్రికా క్రికెటర్ డుప్లెసిస్ 16 మ్యాచ్&zwnj;ల్లో మొత్తం 814 పరుగులతో టాప్ స్కోరర్&zwnj;గా కొనసాగుతున్నాడు. అతని తర్వాత ఇంగ్లాండ్ కెప్టెన్ జో రూట్ 14 మ్యాచ్&zwnj;ల్లో 785 పరుగులతో ద్వితీయ స్థానంలో ఉండగా.. శ్రీలంకతో జరిగిన మ్యాచ్&zwnj;తో 14వ వన్డే(ఏడాదిలో)ని పూర్తిచేసుకున్న కోహ్లి 769 పరుగులతో కొనసాగుతున్నాడు. తాజా సిరీస్&zwnj;లో ఇంకా 4 వన్డేలు మిగిలి ఉన్న నేపథ్యంలో కోహ్లి మరో 45 పరుగులు చేస్తే.. ఈ ఏడాది వన్డేల్లో ఎక్కువ పరుగులు చేసిన క్రికెటర్&zwnj;గా రికార్డు అందుకుంటాడు. రెండో వన్డే గురువారం జరగనుంది.